DH. V36.11429. SOLICITUDE DE LÁCTEOS FARELO, S. L. DE MODIFICACIÓN DA AUTORIZACIÓN OUTORGADA NO LUGAR DE ROMARIZ-TRABANCAS, AGOLADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 08/05/2020)

As augas residuais industriais e fecais xeradas polo persoal e na limpeza das instalacións de LÁCTEOS FARELO, S. L. e INDUSTRIAS LÁCTEAS ASTURIANAS, S. A., así como as augas residuais pluviais procedentes da zona de carga e descarga de camións, son tratadas nunha estación depuradora de augas residuais (EDAR) deseñada para un caudal de 125 m 3 /día e integrada polos seguintes elementos: Os lodos xerados son tratados nun espesador cilíndrico en PEAD de 19.000 L de capacidade útil, de 2,5 m de diámetro e 4,5 m de altura. As augas residuais industriais e fecais depuradas na EDAR (22.206,08 m 3 /ano) son vertidas a un regato innominado afluente do rego de Lamas (cunca do río Ulla) mediante unha condución de PVC de 200 mm de diámetro e 47 m de lonxitude total (formada por dous tramos consecutivos de 14,4 m e 32,6 m), no punto de coordenadas UTM (ETRS89) X= 581.936; Y= 4.734.810. As augas residuais industriais xeradas no proceso de concentración de soro efectuado por INDUSTRIAS LÁCTEAS ASTURIANAS, S. A. son tratadas nun equipo de filtración con tecnoloxía RO POSLISHER deseñado para un caudal de 12 m 3 /hora, do que se obtén un efluente concentrado que é dirixido para o seu tratamento na EDAR, e un efluente depurado que é conducido a dous depósitos de almacenamento de 50.000 L cada un. As augas residuais industriais depuradas no equipo de filtración RO POLISHER (47.520 m 3 /ano) evacúanse conxuntamente coas pluviais non afectadas procedentes do patio e das cubertas a través dunha condución de PVC de 160 mm que entronca co último tramo da condución de vertido de augas residuais depuradas na EDAR para o seu vertido conxunto con estas ao regato innominado afluente do rego de Lamas (cunca do río Ulla). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. O cómputo do prazo iniciarase no momento en que perda vixencia o acordo do Centro de Coordinación Operativa (Cecop), mediante o que se adoptan medidas preventivas en lugares de traballo do sector público autonómico como consecuencia da evolución epidemiolóxica do coronavirus COVID-19, publicado por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza (Diario Oficial de Galicia núm.51, do 15 de marzo) ou, de ser o caso, as prórrogas deste. Santiago de Compostela. Sinatura dixital. A xefa da Área de Vertidos Hernan Antonio Douhal Pladellorens